Pontenet

Pontenet estis ĝis la 31-a de decembro 2009 komunumo de la distrikto Moutier kaj ekde la 1-a de januaro 2010 komunumo de la administra distrikto Berna Ĵuraso en Kantono Berno, Svislando. Ĝi havis 209 loĝantojn je la 31-a de decembro 2010.

 Geografio 
Pontenet situas en la Berna Ĵuraso en la Valo de Tavannes, tra kiu fluas la rivero Birs, proksimume 10 kilometrojn okcidentnodokcidente de Moutier kaj 15 kilometrojn nordoriente de la urbo Bielo. La komunumo Pontenet konsistas el la vilaĝo Pontenet (sur alteco de 741 m s.m.) kaj la setlejoj Rond Pré (sur alteco de 712 m s.m. ĉe la bordo de Birs, kie pasas la kantona ĉefvojo kaj situas la stacidomo) kaj Champ Quin (sur alteco de 780 m s.m. oriente de la vilaĝo), kaj diversaj izolitaj bienoj.Fonto: Reta mapo 1:20000 de Swistopo

La teritorio de la komunumo etendiĝas sur areo de 2,73 km², de kiuj 44,3% estas kovritaj de arbaro, 48,4% servas por agrikulturo kaj 6,2% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
En nordo la komunumo Pontenet limas al Souboz, en oriento kaj sudo al Malleray, kaj en okcidento al Loveresse.

 Trafiko 
Tra Pontenet pasas la kantona ĉefvojo n-ro 6/30 de Bielo respektive La Chaux-de-Fonds tra Moutier al Delemonto. En la jaro 2016 estos malfermita la svisa aŭtovojo A16 tra la valo de Tavannes. Al la publika transportreto la komunumo estas konektita per la trajnlinio de Svisaj Federaciaj Fervojoj de Sonceboz-Sombeval al Moutier.

 Historio 
La unua dokumenta mencio de Pontenet datiĝas el la jaro 1357 kiel Pontenat. Dum mezepoko la Abatejo Bellelay posedis bienoj en Pontenet, kiujn ĝi en la jaro 1515 pruntedonis kiel feŭdo al Grosjean Girod. Pontenet apartenis dum mezepoko al la Priorejo Moutier-Grandval en la Princepiskopejo Bazelo.Fonto: Pierre-André Wyss: Pontenet en Historia Leksikono de Svislando (2010-02-12)

De 1793 ĝis 1797 Pontenet apartenis al la Respubliko Moutier, tiam estis integrita al la Franca Departemento Mont-Terrible kaj ek de 1800 al la departemento Haut-Rhin. En la jaro 1815 ĝi per la Viena Kongreso estis atribuita al Kantono Berno.Fonto: Stéphanie Lachat: Priorejo Moutier-Grandval''' en Historia Leksikono de Svislando'' (2009-11-17) En 1816 Pontenet fariĝis parto de la berna distrikto Moutier. En la 1970-aj jaroj la distrikto Moutier dufoje voĉdonis kontraŭ la integriĝo al la nova Kantono Ĵuraso kaj Pontenet tial restis parto de Kantono Berno.Fonto: Stéphanie Lachat: Moutier (distrikto) en Historia Leksikono de Svislando (2008-05-21)

 Notoj kaj referencoj 


 Vidu ankaŭ 
 Pontenet (stacidomo)

 Eksteraj ligiloj 

 Oficiala retejo de la komunumo Pontenet